# Secret professional

El secret professional és un principi que prohibeix un professional de divulgar informació que ha conegut en l'exercici del seu ofici. Concerneix professionals de la salut, advocats, mestres, periodistes… Generalment, en el dret europeu, cal que la persona afectada lleva el secret, o que un jutge decideix aixecar aquesta obligació. El dret al secret com el dret a l'oblit són principis essencials. Si s"exigeix al ciutadà i o l'estranger que ho diguin tot, llavors a les societats democràtiques no queda lloc per a la diferència. La protecció de dades personals és un aspecte del secret professional. Ha de protegir els ciutadans dels abusos de poder polític, jurídic i econòmic.
El secret professional és un deure que garanteix el dret a la confidencialitat de la persona atesa en serveis mèdics o jurídics. És una condició indispensable perquè hi hagi confiança en la relació d'ajuda. La importància n'esdevé clara, per exemple en el cas d'un metge que constata un maltractament infantil. Tot i que pot semblar estrany, l'obligació de mantenir el secret pot protegir la víctima. Si el perpetrador corris el risc d'una denunciació, podria arribar, per exemple, que no hauria dut la víctima al servei d'urgències, quan encara se'n podia salvar la vida. Un consumidor de substàncies il·legals (drogues) es troba en una situació semblant. D'un altre costat, entre d'altres en el cas dels múltiples abusos sexuals infantils a l'Església catòlica, va palesar que l'obligació de secret protegia més els perpetradors que no pas les víctimes. L'Estatut General de l'Advocacia garanteig «el deure i el dret de guardar secret de tots els fets o notícies que conega per raó de qualsevol de les modalitats de la seua actuació professional, no podent ser obligat a declarar sobre ells».
A occident, un dels primers secrets professionals que va ser protegit per llei va ser el secret de confessió gairebé absolut que protegeix el cànon 983 del codi de dret canònic de l'Església catòlica.

## En les arts

* Secret professional, novel·la policiàca d'Amàlia Lafuente Flo

## Referències

* ↑ «secret professional». A: Gran Enciclopèdia Catalana. Grup Enciclopèdia.
* 1 2 Miró, Gabriel. «El secret professional: pilar fonamental de l'advocacia». Bufet Gabriel Miró, 06-10-2021. [Consulta: 25 novembre 2022].
* ↑ «El secret professional: és un dret però també és un deure». Regió 7, 13-05-2022.
* ↑ «Codi deontològic de la professió docent». Col·legi Oficial de Doctors i Llicenciats en Filosofia i Lletres i en Ciències de Catalunya, 29-06-2021. [Consulta: 25 novembre 2022].
* ↑ «Codi deontòlogic de la professió docentCol·legi Oficial de Doctors i Llicenciats en Filosofia i Lletres i en Ciències de les Illes Balears». Col·legi Oficial de Doctors i Llicenciats en Filosofia i Lletres i en Ciències de les Illes Balears. [Consulta: 25 novembre 2022].
* 1 2 «Els periodistes demanen una llei per protegir el secret professional». IB3N, 13-12-2018. [Consulta: 25 novembre 2022].
* ↑ Masó, Joana «La ciutat democràtica i el dret al secret». Barcelona Metropolis. Revista d'Informació i Pensament Urbans, 79, 2010, pàg. 36-39.
* ↑ «Llei orgànica 3/2018, de 5 de desembre, de protecció de dades personals i garantia dels drets digitals.». Butletí de l'Estat, 294, 06-12-2018, pàg. 64.
* 1 2 «secret professional». Terminologia de l'atenció a la salut mental i a les addiccions. TERMCAT. [Consulta: 25 novembre 2022].
* ↑ Morán, J. «Confessió a les autoritats o presó». Diari de Girona, 19-11-2012.
* ↑ Jiménez, Anna «Un sacerdot no declara fent ús del secret de confessió». El Jurista, 04-03-2014.
* ↑ «Real Decreto 135/2021, de 2 de marzo, por el que se aprueba el Estatuto General de la Abogacía Española.». Butlletí oficial de l'Estat, 24-03-2021, pàg. 33597-33649.
* ↑ «secret de confessió». A: Gran Enciclopèdia Catalana. Grup Enciclopèdia.
* ↑ «Book IV - Function of the Church Liber can. 983» (en anglès). Code of Canon Law. Déus. [Consulta: 25 novembre 2022].
* ↑ Lafuente, Amàlia. Secret professional. Barcelona: Columna, 2021. ISBN 978-84-664-2836-1.

## Bibliografia

* Mallans i Riera, Esther; Colomé Coca, Soledat. La Confidencialitat i el Secret Professional (pdf). Barcelona: Col·legi Oficial de Diplomats en Treball Social i Assistents Socials de Catalunya, 2000, p. 60. Arxivat 2022-11-25 a Wayback Machine.
* Ripoll, Pilar «Només la confessió gaudeix del mateix nivell de respecte que el secret bancari». Diari Balears, 01-11-1999. «No hi ha cap normativa que reguli l'opacitat informativa de les entitats financeres»